ได้มีโอกาสแวะมาแถวเมกะบางนา ได้มาเจอร้านนี้ครับ เห็นคนจอดรถเยอะมากกก มีที่จอดรถเป็นของตนเอง ในร้านจะมีบ่อน้ำอยู่ตรงกลาง ที่นั่งค่อนข้างเยอะครับ อาหารเน้นเป็นอาหารไทย ราคาถือว่าถูกมาก เมื่อเทียบกับคุณภาพของอาหาร

- ปลากระพงทอดน้ำปลา (250.-) ปลาเสิร์ฟมาขนาดปานกลางเหมาะสมกับราคา แต่ตัวปลากระพงเหนียวมากกกกก เหมือนทอดมานานแล้ว เมนูนี้ยังไม่ผ่านสำหรับผมครับ ขอน้ำจิ้มซีฟู้ดมาเพิ่มยังไม่อร่อยเลยครับ มีดีที่ราคาถูก ให้ C+

- หอยจ๊อ (เล็ก 180.-) มีหอยจ๊ออยู่ 6 ชิ้น ตกชิ้นละ 30 บาท ถือว่าคุ้มค่ามากกก เนื้อปูเน้นๆ แถมอร่อยมากด้วย เมนูนี้ไม่ควรพลาดด้วยประการทั้งปวง ให้ A ครับ

- เป็ดพะโล้ (เล็ก 120.-) ผมว่าอันนี้ก็คุ้มค่า เป็ดได้มาเยอะพอสมควรเมื่อเทียบกับราคา แถมรสชาติใช้ได้เลย ไม่เหม็นกลิ่นครับ เมนูนี้ให้ A

- แกงส้มชะอมกุ้ง (100.-) ตัวน้ำแกงออกรสเปรี้ยวมากไปนิด ทำให้รสชาติมันโดดออกมา ส่วนชะอมและกุ้งรสชาติใช้ได้ ได้เยอะอยู่ครับ ถือว่าคุ้มค่า ให้ B+

รสชาติ B+
ราคา A
บรรยากาศ B+
บริการ B
สะอาด B